



**I.Ўқув фанининг долзарблиги ва олий касбий таълимдаги ўрни**

Фан дастури Ўзбекистон Республикаси Давлат таълим стандарти ва тиббий биология иши бакалавриат таълим йўналиши малака талабларига асосланган ҳолда тузилган. Ушбу дастур асосида акушерлик ва гинекология фанини замонавий педагогик технологияларни ўқитиш жараёнида қўллаган ҳолда, талабани назарий маълумотидан бошланғич амалий кўникмаларни бажаришга ўргатади ва орттирилган кўникмаларни замонавий тиббий технологиялар орқали клиник амалиёт билан уйғунлаштирган ҳолда қўллашга имқон яратади.

Акушерлик ва гинекология фан дастури турли ёшдаги аёллар организмида кенг тарқалган касалликларнинг олдини олиш, эрта ташхислаш, самарали даволаш, шошилинч ҳолатларда бирламчи тез тиббий ёрдам кўрсатиш, репродуктив саломатлигини сақлаш тадбирлари мақсадида тузилган.

Акушерлик-гинекология фани талабаларда тиббий билимлар асосини шакллантиришда муҳим аҳамиятга эга. У бошқа заминий фанлар билан биргаликда организм тўғрисида яҳлит маълумот бериш, шу билан бирга талабада клиник фикр юритишни ривожланишини таъминлайди.

**II. Ўқув фанининг мақсади ва вазифалари**

**Фанни ўқитишдан мақсад –**талабаларга аввалги босқичларда олган билимларига таянган ҳолда, акушерлик ва гинекологиядан, далилларга асосланиб, физиологик ва асоратланиб кечаётган ҳомиладорликда самарали перинатал ёрдам тамойилларига, нормал ва патологик туғруқ ва чилла даврини олиб бориш, чақалоқларни парваришлаш, акушерлик ва гинекология амалиётларида кўп учраб турадиган шошилинч ҳолатларда*,* бирламчи ёрдам кўрсатиш ва олдини олиш усулларини ўргатишдан иборат.

**Фаннинг вазифаси:**

- талабаларга назарий билимлар бериш;

- физиологик, асоратланган ва соматик касаллиги билан ҳомиладорларни, физиологик туғруқ ва чилла даврни олиб бориш;

- акушерлик ва перинатал патологияли хавф омилларини аниқлаш;

- асоратланмаган асосий гинекологик касалликларни ташхислаш ва диспансеризациялаш кўникмаларини ишлаб чиқиш;

- қонтрацепциянинг барча усуллари бўйича маслаҳат бериш билимларини, соғлом оила ва бехатар оналик чора ва тадбирларини олиб бориш кўникмаларини ишлаб чиқиш;

- аҳоли орасида соғлом турмуш тарзини тарғибот қилишга ўргатиш ва билимларини шакллантириш.

Фан бўйича талабаларнинг билим кўникма ва малакаларига қуйидаги талаблар қўйилади.

***Талаба:***

* физиологик кечаётган ҳомиладорлик, туғруқ, чилла даврларининг кечиши хусусиятлари тўғрисида;
* бехатар оналик принциплари, самарали перинатал ёрдам, ҳомиладорлар ва чақалоқлар парвариши;
* шериклик туғруқ, партограммани қўллаш, туғруқни учинчи даврини фаол олиб бориш;
* кўкрак билан боқишнинг 10та принциплари тўғрисида, чилла даврида парвариш ва қонтрацепция;
* ҳомиладорликда кўп учрайдиган: ҳомиладорлик пайтидаги гипертензив ҳолатлари ҳомиладорлик кечки муддатларидаги қон кетишлар, нормал жойлашган йўлдошнинг барвақт кўчиши (НЖЙБК) ва йўлдошнинг олдинда ётиши (ЙОЁ),
* туғруқдан кейинги вагинал қон кетишлар (бачадон атонияси, юмшоқ туғруқ йўллари ва оралиқ йиртилишлари, йўлдош ажралишини ушланиб қолиши ёки йўлдош бўлакларининг қолиб кетиши, бачадонни ағдарилиши) геморрагик шок. Диссеминирлашган томир ичида қон ивиш синдроми (ДТҚИС), этиологияси, патогенези, клиникаси ва диагностикаси тўғрисида;
* ҳомиладорлик ва чилла даври инфекциялари тўғрисида;
* ОИВни онадан болага ўтиши профилактикаси тўғрисида ( ОБЎП);
* иш жойида инфицирланиш профилактикаси;
* аёлларда репродуктив фаолияти хусусиятлари, ҳайз цикли бошқарилиши бўйича замонавий тушунчалар;
* гинекологик беморларни текшириш усуллари;
* специфик ва носпецифик этиологияли яллиғланиш касалликлари, жинсий йўллар орқали юқувчи касалликлар (ЖЙОЮК);
* бачадон бўйни ва танаси фон, раколди ва рак касалликлари;
* аёллар жинсий аъзолари ўсма касалликалари ҳақидаги ***тасаввурга эга бўлиши;***
* ҳомиладорларда мақсадга йўналтирилган анамнез йиғиш ва клиник текширув ўтказиш**;**
* ҳомиладорлик диагностикаси;
* ҳомиладорлик ва туғруқ муддатларини аниқлаш;
* ҳомила вазнини аниқлаш;
* стетоскопда ҳомила юрак уришини эшитиш;
* туғруқ ва туғруқ даврлари диагностикаси; партограмма аҳамияти;
* ҳомиладорларда гипертензив синдром диагностикаси ва уни оғирлик даражасини баҳолаш;
* ҳомиладорлик асоратлари (преэклампсия, нормал жойлашган йўлдошнинг барвақт кўчиши, йўлдошнинг олдинда ётиши) да шошилинч ёрдам кўрсатиш;
* чақалоқларда бирламчи артиб тозалашни ўтказиш;
* гинекологик беморларда мақсадга йўналтирилган анамнез йиғиш ва клиник текширув ўтказиш**;**
* кўзгуларда гинекологик кўрув ўтказиш;
* турли ёшдаги аёлларда репродуктив фаолиятини баҳолаш;
* бачадон ва ортиқларини бимануал пальпацияси:
* функционал диагностика тестларини ўтказиш ва натижаларини (базал ҳарорат, қорачиқ симптоми, шиллиқни чўзилиш симптоми) баҳолаш;
* қин тозалик даражасини баҳолаш;
* индивидуал қонтрацепция воситасини танлаш;
* хирургик ва қонсерватив даволаш усулларига кўрсатмаларни аниқлаш,бепуштликга диагноз қўйиш ва мутахассисга жўнатиш;
* жинсий аъзоларида фон ва раколди касалликларига диагноз қўйиш, мутахассисга жўнатишини ***билиши ва улардан фойдалана олиши***;
* Ҳомиладорлар ва туғувчиларда ташқи акушерлик текшируви усуллари;
* Ҳомила юрак уришини эшитиш;
* Туғруқни тахминий муддатини аниқлаш;
* Ҳомила тахминий вазнини аниқлаш;
* Туғруқни Ш даврини фаол олиб бориш;
* Йўлдош бутунлигини аниқлаш;
* Йўқотилган қон миқдорини аниқлаш;
* Функционал диагностика тестлари;
* Уч нуқтадан суртма олиш ***амалий*** ***кўникмаларига (шу жумладан клиник амалий кўникмаларига )эга бўлиши керак.***

**III. Асосий назарий қисм (маъруза машғулотлари)**

**1-мавзу. Қусиш ва кўнгил айниш. Ҳомиладорлик даврида гипертензив синдромлар. Преэклампсия. Эклампсия**

Токсикозлар**–**аёл организмида ҳомиладорлик туфайли вужудга келадиган патологик ҳолат.Эрта пайдо бўладиган токсикозлар асосан нерв, эндокрин системаси, овқат ҳазм қилиш йўллари, иммунологик ва бошқа системалар ҳолатига боғлиқ бўлади. Бунда аёлнинг кўнгли айнийди, қайта-қайта қайт қилади, сўлаги оқади ва ҳоказо.

Ҳомиладорлик пайтидаги гипертензия ҳолати бу мустақил касаллик эмас, балки она организмининг мослашиш имқонияти ривожланаятган ҳомила эҳтиёжларини қондириш орасидаги номутаносиблик синдроми ҳисобланади. Эклампсия – она ва бола ҳаётига хавф солувчи ҳолат бўлиб, преэклампсияли беморларда бир ёки ундан кўп талвасалар пайдо бўлиши бошқа турдаги мия бузилишларига алоқаси йўқлиги (эпилепсия ёки мияга қон қуйилиши). Ҳозирги кунда ҳомиладорлик давридаги гипертензия ҳолатини патогенетик даволаш биргина усули ҳомиладорликни тўхтатиш ҳисобланади, қолган барчаси асосан симптоматик эффектга эга.

**2-мавзу. Ҳомиладорликнинг II ярмида вагинал қон кетишлар: йўлдошни олдинда ётиши, нормал жойлашган йўлдошни барвақт кучиши. Илк чилла даврида вагинал қон кетишлар**

Баъзан патологик жараёнларда нормал жойлашган йўлдош ҳомила туғилгунга қадар туғилади. НЖЙБК хавфли асорат бўлиб, унинг натижасида: ТИҚИ синдроми, Кювелер бачадони, гипо- ва атоник қон кетиши ривожланади.

Ш даврда қон кетиши сабаблари

* + Йўлдошнинг бачадон деворидан нотўғри ажралиши
  + Ажралган йўлдошнинг бачадонда тутилиб қолиши
  + Туғруқ йўлидаги жароҳатлар
  + Гипотоник қон кетиши
  + Плацентанинг бачадон деворига қаттиқроқ ёки қаттиқ ёпишиши

Йўлдош ажралиш давридаги қон кетишлар айрим ҳолларда нормага нисбатан чуқурроқ бачадон деворига ёпишиши билан боғлиқ.

Даволаш, абортнинг олдини олишдан ва бошқалардан иборат.

Туғруқдан кейинги илк даврларида қон кетиш сабаблари (4 Т):

Йўлдош қисмлари қолиб кетиши (Т -Тўқима)

Туғруқ йўллари жароҳатлари (Т-Травма)

Гипо- ва атоник қон кетиши (Т-тонус)

Коагулопатик қон кетиши – ТИҚИ (Т-тромб)

Туғруқдан кейинги даврда 500 мл дан ортиқ қон кетиши туғруқдан кейин қон кетиш (ТКҚК) деб қабул қилинган.

**3-мавзу. Гинекологик касалликлар умумий симптоматологияси. Нормал ҳайз функцияси ва уни бузилиш турлари. Бачадондан аномал қон кетишлар**

Гинекология-аёл организми учун хос анатомик ва физиологик хусусиятларини, жинсий аъзоларининг касалликларини, уларни даволаш ҳамда олдини олиш йўлларини ўргатади. Гинекологик касалликларни аниқлашда рентген нурлари, ультратовуш, эндоскопия, патоморфологик, гормонал, цитологик, бактериологик ва бошқа усуллар кенг қўлланилади.Гинекологик касалликларни даволашда жарроҳлик ва дори- дармонлар ёрдамида даволаш, физикавий методлар, санатор-курорт, парҳез овқат ,бадантарбия, крио - ва лазер нурлари билан даволаш усуллари қўлланилади.

Қон кетиш, оқчил ажралиши ва оғриқлар гинекологик касалликларнинг муҳим симптомлари ҳисобланади.

Ҳайз (ой кўриш) деб, аёлларнинг бачадонидан мунтазам равишда қон келишига айтилади. Ҳайз балоғатга етиш жараёнининг дастлабки ойларида 12-15 ёшлар орасида кузатилади. Қизлар 16-17 ёшда тўлиқ балоғат ёшига етадилар. Ҳайз қон кетиш цикли бўлиб, маълум бир муддат қарийб 3-6 кун давом этади. ҳайз аёлнинг бола туғадиган ёшида қайтарилиб фақат ҳомиладорликда ва кўпинча бола эмизиш даврида ҳайз кўрмайди. Ҳайз климакс даврида (45-55) ёшда тўхтайди. Ҳар гал ҳайз кўрганда аёл 50-150 г-гача қон йўқотади. Хозирги тушунчаларга асосан ҳайз цикли 5 та босқичда ўтади :1) бош мия пустлоғи; 2) гипоталамус; 3) гипофиз; 4) жинсий безлар; 5) периферик аъзолар (бачадон, бачадон найчалари, қин); Биринчи олий босқичга бош мия пустлоғи ва экстрагипоталамик церебрал тузилмалар (лимбик тизим, гиппокамп, бодомсимон тана) киради.

**IV. Амалий машғулотлар бўйича кўрсатма ва тавсиялар**

Фан бўйича машғулотлар 50% назарий (маъруза ва амалий машғулот) ва 50% амалий қисм (ўқув клиник амалиёт)дан иборат бўлган ҳолда ўтказилади. Амалий машғулотнинг назарий ва амалий қисми ўзаро боғлиқ ҳолда ўтказилади.

Амалий машғулотлар учун қуйидаги мавзулар тавсия этилади:

1. Антенатал парвариш. Тугрук йуллари ва ҳомила тугрук мавзуиси Физиологик тугрук. Физиологик тукрукни олиб бориш принциплари. Чакалокни парваришлаш. Тугрукдан кейнги муоммолар. Кўкрак бези муаммолари. Кўкрак сути билан бокиш. Миллий стандартлар бўйича лаборатор текширувлар олиб бориш

2. Ҳомиладорликда кунгил айниш ва кусиш. Ҳомиладорлик давридаги гипертензив синдромлар, преэклампсия, эклампсия. Ҳомиладорлик токсикозларни ташхислашда клиник лаборатор текширувларнинг ўрни

3. Ҳомиладорликни 2-чи ярмида вагинал қон кетишлар: нормал жойлашган йул**д**ошни барвакт кучиши, йулдошни олдинда жойлашиши. Чилла даврида ва илк чилла даврида вагинал қон кетишлар. Қон ивиш факторлар нормал ва патологик курсатгичлари.

4. Нормал хайз цикли ва уни бошкарилиши, Хайз цикли бузилиши ва бунда беморларни текшириш Бачадондан аномал қон кетишлар. Ҳомиладорликни 1-чи яримида қон кетишлар: аборт, бачадондан ташкари ҳомиладорлик, елбугоз, хорионэпителиома. Миллий стандартлар бўйича лаборатор текширувлар олиб бориш

5. Аёллар жинсий аъзоларининг носпецифик ва специфик яллигланиш касалликлари.Ташхислашда шифокор лаборант ўрни.

6. Бачадон ва тухумдон яхши сифатли ва ёмон сифатли ўсмалари. Ташхислашда лаборатор тестларни аҳамияти

Амалий машғулотлар мультимедиа қурилмалари билан жиҳозланган аудиторияда бир академик гуруҳга бир ўқитувчи томонидан ўтказилади.

Амалий машғулот давомида аниқ бир мавзуларни назарий жиҳатдан чуқур ўрганиш, услубий жиҳатдан долзарб бўлган мавзуларни чуқур таҳлил қилиш, алоҳида муоммолар бўйича илмий жиҳатдан ишлаб чиқиш мақсадида савол-жавоб, суҳбат, доклад ва рефератларни муҳокама қилиш, ёзма назорат ишларини олиш, вазиятли масалаларни муҳокама қилиш ва тест саволларига жавоб бериш орқали эгалланилади. Шу билан бирга машғулот давомида интерфаол усуллардан ва компьютер, инновацион технологиялардан фойдаланган ҳолда назарий билимларни мустаҳкамлаш лозим.

Амалий машғулотларни ўтказишда қуйидаги дидактик тамойилларга амал қилинади:

* Амалий машғулотларни мақсадини аниқ белгилаб олиш;
* Ўқитувчининг инновацион педагогик фаолияти бўйича билимларни чуқурлаштириш имқониятларига талабаларда қизиқиш уйғотиш;
* Талабада натижани мустақил равишда қўлга киритиш имқониятини таъминлаш;
* Талабани назарий-методик жиҳатдан тайёрлаш.

“Акушерлик ва гинекология” фани бўйича клиник амалиётни ўтиш даврида талабалар амалий кўникмаларни ўзлаштиришлари кўзда тутилган.

**Амалий кўникмалар рўйҳати:**

1. Ҳомиладорлар ва туғувчиларда ташқи акушерлик текшируви усуллари.
2. Ҳомила юрак уришини эшитиш.
3. Туғруқни тахминий муддатини аниқлаш.
4. Ҳомила тахминий вазнини аниқлаш.
5. Туғруқни Ш даврини фаол олиб бориш.
6. Йўлдош бутунлигини аниқлаш.
7. Йўқотилган қон миқдорини аниқлаш.
8. Функционал диагностика тестлари.
9. Уч нуқтадан суртма олиш.

**Ўқув клиник амалиётни ташкил этиш бўйича кўрсатма ва тавсиялар**

Талабаларнинг “Акушерлик ва гинекология” фани бўйича клиник амалиёти таълим жараёнининг 50%ини ташкил қилади ва амалий машғулотлар акушерлик комплексида ва маслахат поликлиникаси акушер-гинеколог хонасида ўтказилади.

Амалий машғулотда амалий кўникмаларга ўргатиш жараёни батафсил режалаштирилади ва бир неча босқични ўз ичига олади:

1.Биринчи босқич – машғулотнинг мақсади ва вазифаларидан келиб чиқган ҳолда ўрганилаётган амалий кўникмани ўрганиш мотивацион асоси аниқланади, унинг назарий жиҳатлари муҳокама қилинади. Амалий кўникмаларни амалга ошириш учун керакли асбоб анжомлар ишлаш механизми, ишлатиш қоидалари билан талабар таништирилади.

Биринчи босқични амалга ошириш учун кафедрада барча асбоб анжомлар мавжуд ва ишчи ҳолатда бўлиши лозим.

2. Иккинчи босқич – амалий кўникмани намойиш қилиб бериш ва кўп марта машқ қилиш. Бу босқични амалга ошириш учун амалий кўникмаларни кадамма кадам алгоритми педагог томонидан ва видеофильмлар орқали намоиш этилади, алгоритм асосида босқичма босқич тўғри бажаришга алоҳида эътибор қаратилади. Талаба амалий кўникмани мустакил, бироқ педагог назорати остида муляжлар, тренажёрлар, фантомлар ва манекенларда, талабалар ўзаро бир-бирида кўп марта машқ қилиб ўрганадилар. Бошида барча босқичларини алоҳида, кегин умумлаштирган холда тўлиқ ва тўғри бажара олгандан сўнг беморда қўллашгаруҳсат берилади (имитацион тренинг).

Иккинчи босқични амалга ошириш учун кафедра томонидан ишлаб чиқилган амалий кўникмалар қадамма қадам алгоритми ва видеофильми, ўкув-услубий қўлланмаси, бажариш схемаси ёки техникаси ва ҳ.к., баҳолаш мезонлари ишлаб чиқилган бўлиши лозим. Муляжляр, тренажёрлар, фантомлар ва манекенлар, имитаторлар, асбоб анжомлар бўлиши лозим ва керакли шарт шароитлар (максимал даражада иш шароитига яқин моделлаштирилган) яратилиши лозим. Бу босқичда педагог назорат қилади ва керак бўлганда талабалар ишидаги хатоликларни тўғирлайди. Бу жараёнда талаба ҳаракатлари видеотасвирга олиниб ўзига намоиш этилиши, критик муҳокама қилиниши мумкин. Талаба, унинг хатоси нимада эканлигини, ўқитувчига ва бошқа талабаларга тушунтириб беради ва сўнгра муолажани такрорлайди. Интерфаоллик шунда намоён бўладики, бунда бошқа талабалар эксперт сифатида чиқишда ва ўқитилаётган талабанинг амалий кўникмани тўғри ўзлаштирганлигини баҳолашда иштирок этадилар. Амалий кўникма автоматизм дарасигача етказилиши мақсадга мувофиқ.

3. Учинчи босқич - ўрганилган билим ва амалий кўникмани беморда қўллаш. Бу босқичда талаба ўзлаштирилган билим ва амалий кўникмани турли ҳил клиник холатларда (шу жумладан шошилинч ҳолатларда) қўллашга, олинган натижаларни таҳлил қилишга ва шу маълумотлар асосида ҳаракат тактикасини белгилашга педагог назоратида ўргатилади.

Учинчи босқични амалга ошириш учун кафедра томонидан ишлаб чиқилган ўқув, услубий қўлланмалар, фотосуратлар, вазиятли масалар ва тестлар тўплами, кейслар, клиник протоколлар, диагностика ва даволаш стандартлари, ўргатувчи касаллик тариҳлари ва амбулатор карталар ва х.қ. ишлатилиши лозим. Интерфаоллик шунда намоён бўладики, бунда бошқа талабалар нафақат эксперт сифатида чиқишда ва ўқитилаётган талабанинг амалий кўникмани тўғри ўзлаштирганлигини баҳолашда балки командада ишлашда иштирок этадилар.

4. Тўртинчи босқич – ҳулоса. Бу босқичда педагог талаба томонидан олинган билим ва эгаллаган кўникмани беморларда, турли ҳил вазиятларда, фаолият жараёнида тўғри ва тўлиқ қўлла олишига ишонч ҳосил қилиши керак ва шунда амалий кўникма ўзлаштирилди деб ҳисобланади.

Тўртинчи босқични амалга ошириш учун талаба бемор билан мустакил ишлаши педагог томонидан назорат қилинади, тиббий хужжатларни, касаллик тарихини ёзиб химоя қилганда бахоланади.

Машғулот сўнггида ўқитувчи ҳар бир талабанинг амалий кўникмани ўзлаштирганлигини тасдиқлайди. Талаба амалий кўникмани ўзлаштира олмаган вазиятларда, машғулотдан ташқари вақтда мустақил ўзлаштириш тавсия этилади ва педагогга қайта топширади. Талаба барча амалий кўникмаларни ўзлаштирган ҳолда фанни ўзлаштирган ҳисобланади.

**Лаборатория ишларини ташкил этиш бўйича кўрсатмалар**

Фан бўйича лаборатория ишлари намунавий ўқув режада кўзда тутилмаган.

**V. Мустақил таълим ва мустақил ишлар**

Мустақил таълим учун тавсия этилган мавзулар:

* Уруғланиш. Эмбриогенез босқичлари.
* Анемия ва ҳомиладорлик.
* Ҳомиладорларда урогенитал инфекцияси, ташхислаш ва даволаш.
* ОИТС ва ҳомиладорлик. Онадан ҳомилага инфекцияни вертикал трансмиссияси. Даволаш, профилактика.
* Қон кетиш клиник белгилари. КБ ва пульс аниклаш. Қон ивиш физиологияси ва тизими. Қон ивиш факторлар нормал кўрсатгичлари.
* Аёллар репродуктив тизимини физиологияси.
* Жинсий тизим аъзолари яллиғланиш жараёнини патофизиологияси. Йирингли касалликлар чақирувчиси, инфекция тарқаш йўллари. Ҳозирги замонда яллиғланиш ривожлинишида микроблар ўрни.
* Аёллар жинсий аъзоларининг специфик яллиғланиш касалликлари
* Жинсий йўл билан тарқаладиган инфекциялар.

Фан бўйича мустақил иш аудитория ва аудиториядан ташқари ўтказилади.

Талаба мустақил ишини ташкил этишда қуйидаги шакллардан фойдаланилади:

* аудитория машғулотларидан ташқари тренажер, муляж ва симуляцион залларида/марказларида тасдиқланган амалий кўникмаларни педагог назоратида сон ва сифат жихатдан бажариш ва амалий кўникмаларни ўзлаштириш дафтарларида акс эттириш;
* тиббиёт ОТМ клиникалари ва клиник ўқув базаларида аудиториядан ташқари ташкиллаштирилган клиник навбатчиликда тасдиқланган амалий кўникмаларни навбатчи шифокор-педагог назоратида сон ва сифат жихатдан бажариш ва навбатчилик дафтарларида акс эттириш;
* беморлар курациясида даволовчи ёки навбатчи шифокор билан назорат қилишда иштирок этиш;
* аҳоли орасида санитар оқартув ишларни сухбат ва маърузаларни ўтказиш;
* айрим назарий мавзуларни ўқув адабиётлари ёрдамида мустақил ўзлаштириш;
* берилган мавзу бўйича ахборот (реферат) тайёрлаш;
* фаннинг бўлимлари ёки мавзулари устида махсус ёки илмий адабиётлар (монографиялар, мақолалар) бўйича ишлаш ва маърузалар қилиш;
* вазиятли ва клиник муаммолларга йўналтирилган вазиятли масалалар ечиш;
* КЕЙС (реал клиник вазиятлар ва клиник вазиятли масалалар асосида сase-study) ечиш;

***Шунингдек талабанинг мустақил иши бўлиб:***

* + график органайзерларни ишлаб чиқиш ва тўлдириш;
  + кроссвордлар тузиш ва ечиш;
  + презентация ва видеороликлар тайёрлаш ҳамда мустакил иш жараёнида кенг қўллаш ва ҳ.к.

***Фан бўйича курс иши (лойиҳаси)***

Фан бўйича курс иши ўқув режасида кўзда тутилмаган.

**VI. Асосий ва қўшимча ўқув адабиётлар ҳамда ахборот манбалари**

**Асосий адабиётлар**

1. Gabbaova Y.Q., Aupova F.M. Akusherlik.Darslik. – Тошкент- Мехридарё 2013 у.
2. Жаббарова Ю.К., Аюпова Ф.М. Акушерлик. Дарслик. –Тошкен. Мехридарё 2008 й.
3. Аюпова Ф.М., Жаббарова Ю.К. Гинекология. Дарслик. – Тошкент. Мехридарё. 2012 й.

**Қўшимча адабиётлар**

* + - 1. Решение проблем новорожденных - Руководство для врачей, медсестер и акушерок - Руководство ВОЗ - UNFPA 2007 г.

1. Эффективная перинатальная помощь и уход - Руководство ВОЗ - UNFPA 2007 г.
2. Тепловая защита новорожденного - Практическое руководство ВОЗ - UNFPA 2007 г.
3. Неонатология - Руководство ВОЗ - UNFPA 2007 г.
4. Интегрированное ведение беременности и родов. Оказание помощи при осложненном течении беременности и родов - Руководство для врачей и акушерок ВОЗ 2010г.
5. Акушерство - Учебник - Руководство ВОЗ - UNFPA 2007 г.
6. Экстрагенитальная патология и беременность - Учебник.Шехтман М.М. - Медицина. 2005 г.
7. Перинатальная инфекция. Вопросы патогенеза, морфологической диагностики и клинико-морфологических сопоставлений - Руководство для врачей - В.А Цинзерлинг, В.Ф. Мельникова - «ЭЛБИ- СПб Санкт-Петербург 2002 г.
8. Руководство по эффектной помощи при беременности и рождении ребенка Перевод с англ. Под редакцией А.В Михайлова - Издательство «Петронолис» CПб. 2003 г.
9. Профилактика инфекций - Руководство для медучреждений с ограниченными ресурсами - Л. Тинджер, Д. Босметр, Н. Макинтош - JHPIEGO, 2004 г.
10. Медицинские критерии приемлемости для использования методов қонтрацепции - Издание третье - UNFPA 2004 г.

**Интернет сайтлари:**

* + - 1. [www.tma.uz](http://www.tma.uz)
      2. [www.zyonet.uz](http://www.zyonet.uz)
      3. [www.medi.ru](http://www.medi.ru)